Shavkat Mirziyoyev 2018-yil nomini Oliy Majlisga taqdim etadigan Murojaatnomasida ma’lum qiladi

Prezident Shavkat Mirziyoyev O‘zbekiston Konstitutsiyasi qabul qilinganining 25 yilligiga bag‘ishlangan tantanali marosimda nutq bilan chiqish qildi. Bu haqda O‘zA xabar bermoqda.

O‘zAning yozishicha, Xalq bilan muloqot va inson manfaatlari yili, deb e’lon qilingan 2017-yilda “Inson manfaatlari hamma narsadan ulug‘” degan g‘oya asosida katta ishlar amalga oshirildi va bu ishlar Konstitutsiyaning asosiy tamoyillarini ro‘yobga chiqarishda yana bir ulkan qadam bo‘ldi.
“Albatta, bu haqda uzoq va batafsil gapirish mumkin. Lekin bugungi tantanali marosim yangicha mazmun va yo‘nalishda o‘tayotganini hisobga olib, men faqat eng muhim o‘zgarishlar haqida to‘xtalib o‘tmoqchiman”, — dedi O‘zbekiston Prezidenti Shavkat Mirziyoyev
Xabar berishlaricha, joriy yil yakunlari va yangi yilga nom berish to‘g‘risida esa O‘zbekiston Prezidentining yaqin kunlarda Oliy Majlis palatalariga taqdim etiladigan Murojaatnomasida atroflicha fikr yuritiladi.